Oznámenie Dozorného orgánu EZVO podľa článku 4 ods. 1 písm. a) aktu uvedeného v bode 64 písm. a) prílohy XIII k Dohode o EHP [nariadenie Rady (EHS) č. 2408/92 o prístupe leteckých dopravcov Spoločenstva k letovým trasám v rámci Spoločenstva]

Uloženie nových záväzkov služby vo verejnom záujme, pokiaľ ide o pravidelné letecké dopravné služby na trase Værøy (vrtuľníkové letisko) – Bodø a späť

(2008/C 138/10)

1. ÚVOD

Podľa článku 4 ods. 1 písm. a) nariadenia Rady (EHS) č. 2408/92 z 23. júla 1992 o prístupe leteckých dopravcov Spoločenstva k letovým trasám v rámci Spoločenstva sa Nórsko rozhodlo uložiť záväzky služby vo verejnom záujme od 1. augusta 2008, pokiaľ ide o pravidelné letecké dopravné služby na týchto trasách:

2. ZÁVÄZKY SLUŽBY VO VEREJNOM ZÁUJME ZAHŔŇAJÚ TIETO PODMIENKY PRE OBLASŤ TRASY VÆRØY – BODØ A SPÄŤ

2.1. Minimálny počet letov, počet miest na sedenie, trasa a letové poriadky

Na počet letov, počet miest na sedenie, trasu a letové poriadky sa vzťahujú tieto požiadavky

Počet letov

Počet miest na sedenie

ak počet miest obsadených počas obdobia od 1. januára do 30. júna alebo od 1. augusta do 30. novembra prekročí 70 % z ponúkaného počtu miest, dopravca zvýši počet miest na sedenie v súlade s pravidlami stanovenými v prílohe A k tejto publikácii,

ak je počet miest obsadených počas obdobia od 1. januára do 30. júna alebo od 1. augusta do 30. novembra nižší ako 35 % z ponúkaného počtu miest, dopravca môže znížiť počet miest na sedenie v súlade s pravidlami stanovenými v prílohe A k tejto publikácii.

Trasa

Požadované lety musia byť poskytované nepretržite.

Letové poriadky

Na požadované lety od pondelka do piatku (miestne časy) sa vzťahujú tieto podmienky:

Ak sa stanoví postup priblíženia k Værøy podľa prístrojov (IFR), požiadavka aspoň 5 hodín 30 minút medzi prvým príletom do Bodø a posledným odletom z Bodø sa uplatňuje počas celého roka.

2.2. Kategória lietadla

Na požadované lety sa používajú helikoptéry pre minimálne 15 cestujúcich.

2.3. Technické a prevádzkové podmienky

Dopravcovia sa upozorňujú najmä na technické a prevádzkové podmienky uplatňované na letiskách. Ďalšie informácie poskytne:

2.4. Cestovné

Maximálne základné plne pohyblivé cestovné jedným smerom (maximálne cestovné) v prevádzkovom roku, ktorý sa začína 1. augusta 2008, nesmie prekročiť túto sadzbu:

Pre každý nasledujúci prevádzkový rok sa maximálne ceny cestovného upravia 1. augusta v rámci limitu indexu spotrebiteľských cien na 12-mesačné obdobie končiace 15. júnom toho istého roka, ktorý zverejňuje Štatistický úrad Nórska (http://www.ssb.no).

Dopravca je zodpovedný za to, aby cez všetky jemu patriace predajné kanály boli k dispozícii letenky za cenu, ktorá neprevýši maximálnu výšku cestovného.

Maximálne cestovné sa vzťahuje aj na letenky, ktoré ponúkajú iné spoločnosti pôsobiace v rámci koncernu dopravcu. Dopravca je zodpovedný za to, aby tieto spoločnosti dodržiavali stanovené požiadavky.

Maximálne cestovné zahŕňa všetky dane a poplatky určené pre orgány a všetky ostatné príplatky, ktoré si dopravca pripočítava pri vydávaní leteniek.

Dopravca je kedykoľvek zmluvnou stranou platných dohôd o domácich linkách a ponúka všetky zľavy dostupné podľa týchto dohôd.

3. ĎALŠIE PODMIENKY VYPLÝVAJÚCE Z VÝBEROVÉHO KONANIA

Po verejnej súťaži, ktorá obmedzuje prístup k trasám na jedného dopravcu, sa uplatňujú aj tieto podmienky:

Cestovné

Podmienky pri prestupoch

4. NAHRADENIE A ZRUŠENIE PREDCHÁDZAJÚCICH ZÁVÄZKOV SLUŽBY VO VEREJNOM ZÁUJME

Tieto záväzky služby vo verejnom záujme nahradzujú záväzky, ktoré boli uverejnené v Úradnom vestníku Európskej Únie C 268 a Dodatku EHP č. S 54 zo 4. novembra 2004, pokiaľ ide o lety na trase Værøy – Bodø a späť.

5. INFORMÁCIE

Ďalšie informácie je možné získať na tejto adrese:

Ministry of Transport and Communications

Ak sa ponúkne nový výkon podľa bodu 3.1 a prevádzkovateľ a okres (okresy) ako správna jednotka, ktorej sa zmena týka, sa nemôžu dohodnúť na letových poriadkoch podľa bodu 4.3, prevádzkovateľ môže požiadať o schválenie iného letového poriadku pre nový výkon/novú ponuku miest na sedenie nórske ministerstvo dopravy a komunikácií podľa bodu 4.1. To však neznamená, že prevádzkovateľ môže žiadať o schválenie letového poriadku, ktorý neobsahuje potrebné zvýšenie výkonu. Na to, aby ministerstvo schválilo návrhy, ktoré sa líšia od tých, ktoré mohli schváliť okresy, musia existovať závažné dôvody.

Obdobia, počas ktorých sa sleduje a hodnotí koeficient zaťaženia cestujúcimi, sú obdobie od 1. januára do 30. júna vrátane a obdobie od 1. augusta do 30. novembra vrátane.

PRAVIDELNÉ LETECKÉ DOPRAVNÉ SLUŽBY NA TRASE VÆRØY – BODØ A SPÄŤ (NÓRSKO)

VÝZVA NA PREDLOŽENIE PONÚK

1. Úvod

Nórsko sa rozhodlo uverejniť novú verejnú súťaž na prevádzkovanie pravidelných leteckých dopravných služieb na trase Værøy – Bodø a späť počas obdobia od 1. augusta 2008 do 31. júla 2011.

S účinnosťou od 1. augusta 2008 sa Nórsko rozhodlo zmeniť a doplniť záväzky služby vo verejnom záujme v prípade pravidelných leteckých dopravných služieb na trase Værøy – Bodø a späť, ktoré boli predtým uložené podľa článku 4 ods. 1 písm. a) nariadenia Rady (EHS) č. 2408/92 z 23. júla 1992 o prístupe leteckých dopravcov Spoločenstva k letovým trasám v rámci Spoločenstva. Zmenené a doplnené záväzky boli uverejnené v Úradnom vestníku Európskej únie (referenčné číslo a dátum vydania v Ú. v.) a v Dodatku EHP (odkaz na uverejnenie v Dodatku EHP).

Keďže do dvoch mesiacov od posledného dňa lehoty na predloženie ponuky (pozri oddiel 6) žiaden letecký dopravca nepredložil ministerstvu dopravy a komunikácií písomný dôkaz o začatí pravidelných letov 1. augusta 2008 v súlade so zmenenými a doplnenými záväzkami služby vo verejnom záujme uloženými na trase uvedenej v oddiele 2 tejto publikácie, ministerstvo uplatní verejnú súťaž stanovenú v článku 4 ods. 1 písm. d) – h) nariadenia (EHS) č. 2408/92, čím sa od 1. augusta 2008 obmedzí prístup len na jedného leteckého dopravcu. Účelom tejto výzvy je vyzvať uchádzačov, aby predložili ponuky, ktoré budú slúžiť ako základ na udelenie takýchto výhradných práv.

Najdôležitejšie časti súťažných podmienok sú uvedené ďalej v texte. Úplnú výzvu na predloženie ponúk si možno stiahnuť z internetovej stránky:

http://www.regjeringen.no/nb/dep/sd/dok/andre/Anbud.html

alebo získať bezplatne na základe žiadosti zaslanej na túto adresu:

Ministry of Transport and Communications P O Box 8010 Dep N-0030 Oslo Tel.: (47) 22 24 83 53 Fax: (47) 22 24 56 09

Všetci uchádzači sú povinní oboznámiť sa s úplným znením výzvy na predloženie ponúk.

2. Služby, na ktoré sa vzťahuje výzva

Vo výzve sú zahrnuté pravidelné lety od 1. augusta 2008 do 31. júla 2011 v súlade so záväzkami služby vo verejnom záujme uvedenom v oddiele 1. Súťaž sa vzťahuje na túto oblasť trasy a zodpovedajúcu ponuku:

Oblasť trasy

Værøy – Bodø a späť

V záväzkoch služby vo verejnom záujme sa osobitné požiadavky uplatňujú vtedy, ak je stanovený postup pre priblíženie k Værøy podľa prístrojov (IFR). Stanovenie postupu priblíženia podľa prístrojov je impulzom pre uplatnenie požiadaviek na zvýšený výkon na trase v mesiacoch november, december a január. Uchádzači predložia alternatívnu cenu platnú pre celé obdobie ponuky, ako aj pre každý jeden prevádzkový rok v prípade zvýšenia výkonu, ak sa stanoví postup priblíženia k Værøy podľa prístrojov. Ponuka musí obsahovať výpočet rozpočtu ponuky pre obidve alternatívy so zvýšeným výkonom a bez zvýšeného výkonu. V rozpočte ponuky musí byť uvedené rozdelenie výdavkov a príjmov pre každú z ponúk a jasne uvedená kompenzácia požadovaná pre obe alternatívy.

V prípade, že dopravca predloží ponuku s požiadavkou nulovej kompenzácie NOK, bude sa to chápať ako želanie dopravcu prevádzkovať trasu na výhradnom základe, ale bez akejkoľvek kompenzácie od nórskeho štátu.

3. Oprávnenie na účasť na verejnej súťaži

Na verejnej súťaži sú oprávnení zúčastniť sa všetci leteckí dopravcovia, ktorí majú platné povolenie na vykonávanie leteckej dopravy podľa nariadenia Rady (EHS) č. 2407/92 z 23. júla 1992 o licenciách leteckých prepravcov.

4. Postup verejnej súťaže

Vyhlásenie verejnej súťaže podlieha ustanoveniam článku 4 ods. 1 písm. d) – i) nariadenia Rady (EHS) č. 2408/92 a oddielu 4 nórskeho nariadenia č. 256 z 15. apríla 1994 o verejnej súťaži v súvislosti so záväzkami služby vo verejnom záujme.

Obstarávanie sa uskutoční formou otvorenej verejnej súťaže.

Ministerstvo dopravy a komunikácií si vyhradzuje právo uplatniť následné rokovania, ak do konečného termínu na predloženie ponuky bude doručená iba jedna súťažná ponuka, alebo ak sa nezamietne iba jedna súťažná ponuka. Takéto rokovanie sa koná v súlade s uloženými záväzkami služby vo verejnom záujme. Navyše strany počas týchto rokovaní nemajú právo podstatne zmeniť a doplniť pôvodné zmluvné podmienky. Ak výsledkom následných rokovaní nie je prijateľné riešenie, ministerstvo dopravy a komunikácií si vyhradzuje právo zrušiť celú súťaž. V tom prípade sa môže vypísať nová verejná súťaž za nových podmienok.

V prípade, že sa nepredložia žiadne súťažné ponuky, ministerstvo dopravy a komunikácií môže vyhlásiť rokovacie konanie bez zverejnenia. V takom prípade sa nesmú podstatne zmeniť a doplniť pôvodné záväzky služby vo verejnom záujme, ani ostatné zmluvné podmienky. Ministerstvo dopravy a komunikácií si vyhradzuje právo zamietnuť každú ponuku alebo všetky ponuky, ak na základe výsledku verejnej súťaže budú na to primerané dôvody.

Súťažná ponuka je pre uchádzača záväzná až do ukončenia súťaže alebo udelenia zákazky.

5. Verejná súťaž

Verejná súťaž sa koncipuje v súlade s požiadavkami uvedenými v oddiele 5 súťažných podmienok vrátane požiadaviek uvedených v záväzkoch služby vo verejnom záujme.

6. Predloženie ponuky

Konečným termínom na predloženie ponuky je 7. júla 2008 o 12.00 hod. miestneho času. Ponuka sa musí doručiť na ministerstvo dopravy a komunikácií na adresu uvedenú v oddiele 1 najneskôr do termínu na predloženie ponuky.

Ponuku možno doručiť buď osobne na adresu kancelárie ministerstva dopravy a komunikácií, alebo zaslať poštou alebo kuriérskymi službami.

Ponuky doručené príliš neskoro budú vylúčené. Súťažné ponuky doručené po termíne na predloženie ponuky, ale pred dátumom otvorenia obálok, sa nevylúčia, ak je zrejmé, že zásielka bola odoslaná natoľko včas, že za normálnych okolností by bola doručená pred dátumom uzávierky. Prijateľným dôkazom o odoslaní zásielky a lehote na doručenie je podací lístok.

Všetky súťažné ponuky sa musia predložiť v 3 (troch) kópiách.

7. Udelenie zákazky

7.1. Zásadným pravidlom je, že zákazka sa udelí uchádzačovi, ktorý vo svojej ponuke požaduje najnižšiu kompenzáciu. Pre každú oblasť trasy to znamená, že zákazka sa udelí uchádzačovi, ktorý vo svojej ponuke požaduje najnižšiu výšku kompenzácie, a to na celé zmluvné obdobie od 1. augusta 2008 do 31. júla 2011. Najnižšia požiadavka na kompenzáciu sa určí pomocou výpočtovej sumy založenej na predložených alternatívnych cenách. Výpočtová suma sa rovná súčtu vážených nárokov na kompenzáciu. Cena v prípade, že je stanovený postup priblíženia k Værøy podľa prístrojov, má váhu 60 %. Cena bez tohto postupu má váhu 40 %. Zákazka sa udelí uchádzačovi, ktorého ponuka bude obsahovať najnižšiu výpočtovú sumu pre zmluvné obdobie od 1. augusta 2008 do 31. júla 2011.

7.2. V prípade, že zákazku nemožno udeliť, pretože sa v ponukách požaduje rovnaká výška kompenzácie, zákazka sa udelí uchádzačovi, v ktorého ponuke sa uvádza najvyšší počet miest na sedenie počas celého zmluvného obdobia.

8. Zmluvné obdobie

Zmluva o zákazke bude platiť od 1. augusta 2008 do 31. júla 2011. Zmluvu možno vypovedať len vo výnimočných situáciách opísaných v zmluvných ustanoveniach, ktoré sú uvedené v oddiele 11.

9. Finančná kompenzácia

Prevádzkovateľ má nárok na finančnú kompenzáciu od ministerstva dopravy a komunikácií v súlade so súťažnou dohodou. Kompenzácia sa stanovuje pre každý z troch prevádzkových rokov a na celé zmluvné obdobie.

Počas prvého prevádzkového roka sa kompenzácia neupravuje.

Kompenzácia v druhom a treťom prevádzkovom roku sa prepočíta na základe rozpočtu ponuky upraveného pre prevádzkové príjmy a výdavky. Tieto úpravy musia byť v limitoch vymedzených indexom spotrebiteľských cien vyhláseným nórskym štatistickým úradom pre 12-mesačné obdobie končiace 15. júna toho istého roka.

Podľa oddielu 5.1 druhého odseku zmluvných podmienok sa výška kompenzácie nemení v dôsledku úpravy objemu výkonu smerom nahor alebo nadol.

Storting (nórsky parlament) musí pri schvaľovaní svojho ročného rozpočtu sprístupniť ministerstvu dopravy a komunikácií potrebné finančné prostriedky na pokrytie požiadaviek na kompenzáciu.

Prevádzkovateľ si ponechá všetky príjmy, ktoré získal poskytovaním služby. Ak sú príjmy vyššie alebo výdavky nižšie ako ukazovatele, na ktorých sa zakladá rozpočet ponuky, prevádzkovateľ si môže rozdiel ponechať. Podobne ministerstvo dopravy a komunikácií nie je povinné pokryť žiadny záporný rozdiel v súvislosti s rozpočtom ponuky.

Prevádzkovateľ hradí všetky verejné poplatky vrátane leteckých poplatkov.

Bez ohľadu na akúkoľvek žiadosť o náhradu škody sa finančná kompenzácia zníži úmerne k celkovému počtu letov zrušených z dôvodov, ktoré možno priamo pripísať dopravcovi, ak počet letov zrušených v priebehu prevádzkového roka z týchto dôvodov prekročí 1,5 % plánovaného počtu letov podľa schváleného letového poriadku.

V prípade stanovenia postupu priblíženia k Værøy podľa prístrojov (IFR), pozri oddiel 2, sa kompenzácia zaplatí za podnietené požiadavky na IFR z toho istého mesiaca.

10. Opätovné rokovanie

Ak počas zmluvného obdobia dôjde k závažným alebo nepredvídaným zmenám v predpokladoch, na ktorých je táto zmluva založená, každá zo strán môže požiadať o revíziu rokovaní s cieľom upraviť zmluvu. Túto žiadosť treba podať najneskôr tri mesiace po tom, ako došlo k zmene.

Dôvodmi na opätovné rokovanie sú vždy podstatné zmeny vo verejných poplatkoch, za ktoré zodpovedá prevádzkovateľ.

Ak je výsledkom nových zákonných alebo regulačných požiadaviek alebo nariadení vydaných Úradom civilného letectva používanie letiska inak, ako prevádzkovateľ pôvodne predpokladal, strany sa budú snažiť prerokovať zmeny a doplnenia zmluvy, ktoré umožnia prevádzkovateľovi pokračovať v prevádzke počas zostávajúceho zmluvného obdobia. Ak strany nedospejú k dohode, prevádzkovateľ má nárok na kompenzáciu podľa pravidiel prerušenia alebo ukončenia činnosti (oddiel 11), pokiaľ sú uplatniteľné.

11. Vypovedanie zmluvy z dôvodu porušenia zmluvy alebo nepredvídaných zmien dôležitých podmienok

Podľa obmedzení vyplývajúcich zo zákona o platobnej neschopnosti môže ministerstvo dopravy a komunikácií vypovedať zmluvu s okamžitou platnosťou, ak sa prevádzkovateľ stane platobne neschopným, začne konanie na vyrovnanie dlhov, dostane sa do konkurzu alebo do akejkoľvek inej situácie uvedenej v oddiele 14 ods. 2 nórskeho nariadenia č. 256 z 15. apríla 1994 o verejnej súťaži v súvislosti so záväzkami služby vo verejnom záujme.

Ministerstvo dopravy a komunikácií môže vypovedať zmluvu s okamžitou platnosťou v prípade, ak prevádzkovateľ príde o povolenie, alebo ho nie je schopný obnoviť.

Ak v dôsledku zásahu vyššej moci alebo iných okolností, ktoré prevádzkovateľ nemôže ovplyvniť, prevádzkovateľ nie je schopný plniť zmluvné záväzky dlhšie ako štyri z posledných šiestich mesiacov, obidve strany môžu písomne vypovedať zmluvu s jednomesačnou výpovednou lehotou.

Ak Storting rozhodne uzavrieť letisko, alebo ak sa letisko uzavrie v dôsledku nariadenia vydaného Úradom civilného letectva, bežné zmluvné záväzky strán uplynú vtedy, keď sa letisko skutočne uzavrie, alebo sa ukončí jeho prevádzka.

Ak je obdobie, odkedy sa prevádzkovateľ po prvýkrát dozvedel o zatvorení alebo ukončení prevádzky letiska do skutočného uzavretia alebo ukončenia prevádzky, dlhšie ako jeden rok, prevádzkovateľ nemá nárok na kompenzáciu žiadnej finančnej straty, ktorá mu vznikne v dôsledku vypovedania zmluvy. Ak je uvedené obdobie kratšie ako jeden rok, prevádzkovateľ má nárok na dorovnanie do takej finančnej situácie, v akej by sa nachádzal, keby operácie pokračovali jeden rok odo dňa oznámenia o uzavretí alebo ukončení prevádzky, alebo prípadne do 31. júla 2011, ak tento dátum nastane skôr.

V prípade závažného porušenia zmluvy môže druhá strana vypovedať zmluvu s okamžitou platnosťou.